Monica Bellucci

**Monika Ana Marija Beluči** (; Čita di Kastelo, Italija, 30. septembar 1964) je italijanska glumica.

## Biografija
Monika Beluči je rođena kao jedino dete vlasnika transportnog preduzeća, Luiđija Belučija, i slikarke, Marije Gustineli. Karijeru je započela kao model, i to u 16. godini, kada je pohađala Liceo Classico. Kasnije, kada je upisala pravo na Univerzitetu u Peruđi, nastavila je da radi kao model da bi zaradila novac za školovanje.

### Karijera
Godine 1988. preselila se u italijanski centar mode, Milano, gde je počela da radi za „Elit model menadžment“. Godinu dana kasnije počinje da radi za modne kuće iz Pariza i Njujorka, kao što su: ELLE i „Dolče i Gabana“. U toku te godine počinje da uzima časove glume da bi 1990. godine dobila svoju prvu ulogu u TV filmu Vita coi figli. Tokom sledećih godina igrala je u još nekoliko filmova, u kojima nije imala zapažene uloge. Malo veću pažnju skreće na sebe u američkom filmu Bram Stokerov Drakula, u kome je imala jednu scenu u kome se pojavila naga. Sledećih pet godina igrala je uglavnom u nekoliko francuskih i italijanskih filmova, kao što su: I Mitici, Palla di neve, Il Cielo è sempre più blu i Sorellina e il principe del sogno. Uloge u ovim filmovima su prošle uglavnom nezapaženo kod filmske javnosti, ali to se promenilo sa filmom Apartman u kome je za ulogu Lise nominovana za nagradu Cezar u kategoriji kao najobećavajuća glumica. Ipak, godinu dana postaje poznata i svetskoj javnosti sa filmom Doberman gde je nastupila zajedno sa svojim sadašnjim mužem Vensanom Kaselom. Sledećih nekoliko godina igra u nekoliko filmova u kojima se često pojavljivala naga.

Godine 2000. pojavila se u trileru koji se zvao Pod sumnjom, u filmu je igrala zajedno sa fimskim velikanima Džinom Hekmanom i Morganom Frimanom. Ovo joj je bila do tada ukupno treća uloga u američkim filmovima. Svoju svetsku slavu stiče te iste godine sa filmom Malena. U filmu je igrala Malenu Skordiju, prelepu udovicu koju svi muškarci obožavaju, a sve žene zavide. Za ulogu je nominovana Nagradom publike na Evropskom filmskom festivalu. Nakon Malene usledila je manja uloga u filmu Pakt sa vukovima (2001), u kome je ponovo nastupila sa Vensanom Kaselom. Sledeće godine igrala je u kontroverznom filmu Nepovratno (2002), gde je igrala ponovo sa Vensanom Kaselom. Film je uzburkao svetsku javnost zbog scena silovanja i prevelikog nasilja. Iste godine imala je ulogu Kleopatre u filmskoj komediji Asteriks i Obeliks: Misija Kleopatra.

Godine 2003. igrala je zajedno sa Brusom Vilisom u ratnom filmu Jecaji sunca, u kome je igrala doktoricu iz Afrike koja hoće da spase meštane jednog sela. Iste godine se pojavila u filmu The Matrix Reloaded, da bi reprizirala svoju ulogu u nastavku The Matrix Revolutions koji je izašao krajem iste godine. Sledeće godine igra u režiserskom ostvarenju Mela Gibsona, Stradanje Hristovo (2004). Ulogu Isusa Hrista je poverena Džimu Kavizelu, dok je ona odigrala veoma dobro ulogu Marije Magdalene. Ipak, i ovaj film je često osuđivan zbog prevelikog nasilja u filmu, naročito kod scena sa Hristom. U toku iste godine ponovo igra zajedno sa Vensanom Kaselom, ovaj put u francuskom filmu Tajni agenti (2004). Tokom ove godine imala je još dve uloge, prvu kao Simona Bonsera u filmu She Hate Me (2004), a drugu u kome je posudila glas Kajlini u video igri Prince of Persia: Warrior Withi. Sledeće godine ponovo je imala glasovnu ulogu u video igri The Matrix Online, a imala je dve filmesku uloge u filmoima Braća Grim i Koliko me voliš?, u kome se ponovo pojavila naga.

Godine 2006. ponovo igra sa Vensonom Kaselom, ovog puta u filmu Sheitan, iste godine igrala je u filmovima N (Io e Napoleone) i Kameno veće. Sledeće 2007. godine se pojavila u još dva filma, prvi je bio Manuale d'amore 2, a drugi Vatreni obračun u keme je glavnu mušku ulogu igrao Klajv Oven.

Njen poslednji film je Le Deuxième soufflé (2007), a ove godine se očekuju još dva filma: Sangue pazzo i Ne te retourne pas.

## Privatni život
Bila je verena za glumca Nikolu Farona, od 1989, do 1995. godine. Venčala se 1999. godine sa poznatim francuskom glumcom Vensonom Kaselom, sa kojim ima dve kćerke: Deva je rođena 2004, a Léonie 2010. godine.

## Nagrade i priznanja
* Nagrada Saturn za najbolju sporednu glumicu u filmu Pakt sa vukovima (nominovana)
* Nagrada Cezar za najobećavajuću glumicu u filmu Apartman (nominovana)
* MTV nagrada za najbolji poljubac u filmu The Matrix Reloaded (nominovana)

## Filmografija

### Poznati glumci sa kojim je sarađivala
* Kijanu Rivs (Bram Stokerov Drakula, The Matrix Reloaded, The Matrix Revolutions)
* Entoni Hopkins (Bram Stokerov Drakula)
* Džin Hekman (Pod sumnjom)
* Morgan Friman (Pod sumnjom)
* Brus Vilis (Suze sunca)
* Met Dejmon (Braća Gim)
* Robert de Niro (Godine ljubavi)

## Zanimljivosti
* Tečno govori italijanski, francuski, engleski i španski jezik.
* Rođena je istog datuma kao Marion Kotijar, Debora Ker i Andži Dikinson.
* Bila je član žirija na Filmskom festivalu u Kanu, 2006. godine
* Poseduje voštanu figuru u francuskom muzeju Grevin.
* Za film Koliko me voliš?, plaćena je 1,7 miliona evra.

## Vanjske veze

* 
* Prezentacija fanova
* Monica Belluci 
* Heart Tango - Intimissimi  c José Fidalgo